
„UE”


	GUVERNUL  REPUBLICII  MOLDOVA

HOTĂRÂREnr. ____
din                                        2026
Chișinău


5

cu privire la modificarea unor hotărâri ale Guvernului
(domeniul alimentar)
În temeiul art. 6 alin. (2) din Legea nr. 10 /2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările şi completările ulterioare, al art. 13 alin. (6) și art. 14 alin. (3) și (5) din  Legea nr. 306/2018 privind siguranța alimentelor (Monitorul Oficial al Republicii Moldova, 2019, Nr. 59-65 art. 120), cu modificările şi completările ulterioare, Guvernul HOTĂRĂŞTE:
I. Hotărârea Guvernului nr. 899/2017 pentru aprobarea Regulamentului sanitar privind adaosul de vitamine și minerale, precum și de anumite substanțe de alt tip în produse (Monitorul Oficial al Republicii Moldova, 2023, Nr. 390-395 art. 1008), cu modificările ulterioare, se modifică după cum urmează:

1. în hotărâre:
1.1.  clauza de armonizare va avea următorul cuprins:

„Prezenta hotărâre transpune Regulamentul (CE) nr. 1925/2006 al Parlamentului European și al Consiliului din 20 decembrie 2006 privind adaosul de vitamine și minerale, precum și de anumite substanțe de alt tip în produsele alimentare, publicat în Jurnalul Oficial al Uniunii Europene L 404 din 30 decembrie 2006, CELEX: 32006R1925, așa cum a fost modificat ultima dată prin Regulamentul (UE) 2025/2224 al Comisiei din 5 noiembrie 2025.”;
1.2. se completează cu pct. 4 cu următorul cuprins:

„4. Prezenta hotărâre se abrogă la data aderării Republicii Moldova la Uniunea Europeană.”
          2. în Regulament:
 2.1. în tot cuprinsul textului cuvintele „operatorii din businessul alimentar” se substituie cu cuvintele „operatorii din domeniul alimentar”; 
 2.2. pct.1 se abrogă;
 2.3. la pct. 2 cuvintele „armonizează dispozițiile referitoare la” se substituie cu cuvintele „stabilește cadrul normativ privind”;
  2.4. la pct. 4: 

  2.4.1. sbpct. 1) va avea următorul cuprins:

  „1) produsele alimentare destinate unor utilizări nutriționale speciale și, în absența unor dispoziții speciale, cerințele cu privire la compoziția acestor produse devenite necesare  datorită nevoilor nutriționale speciale ale persoanelor cărora le sunt destinate;”

  2.4.2. la sbpct. 5) după cuvântul „oenologice”  se completează cu cuvântul „permise.”;
  2.5. punctul 5 va avea următorul cuprins:
       „5. În sensul prezentului Regulament se utilizează noțiunile din Legea nr. 306/2018 privind siguranța alimentelor, Legea nr. 279/2017 privind informarea consumatorului cu privire la produsele alimentare, precum și următoarea noțiune:

        altă substanţă  - o substanţă, alta decât o vitamină sau un mineral, care are un efect nutriţional sau fiziologic.”;
   2.6. la pct. 6 cuvântul „plasează” se substituie cu cuvântul „introduc”;
   2.7. la pct. 7 cuvintele „Se adaugă în produsele alimentare” se substituie cu cuvintele „În produsele alimentare pot fi adăugate”;
   2.8. la pct. 8:

   2.8.1. textul „Se adaugă în produsele alimentare vitamine și minerale în formă biodisponibilă pentru corpul uman, care permite organismului să le utilizeze, fie că sînt sau nu în mod natural conținute în acestea, ținându-se seama în special de:” se substituie cu textul „În produsele alimentare pot fi adăugate vitamine și minerale în formă biodisponibilă pentru corpul uman,  fie că sunt sau nu în mod natural conținute în acestea, ținându-se seama în special de:”;
   2.8.2. la sbpct. 3) după cuvântul „științifice” se completează cu cuvintele   „general acceptate”;
   2.9. la pct. 10 textul „(Comisia Codex Alimentarius, Organizaţia Mondială a Sănătăţii)” se exclude;

   2.10.  la pct. 12:

   2.10.1. cuvintele „Nu se adaugă” se substituie cu cuvintele „Nu pot fi adăugate”;

   2.10.2. la sbpct. 1) după cuvântul „carne” se completează cu cuvintele       „carne de pasăre”;

   2.11. la pct. 13 cuvintele „se adaugă” se substituie cu cuvintele „poate fi adăugată”, iar după cuvintele „stabilite în” se completează cu textul „anexa nr. 4 la”;
    2.12. la pct. 15 textul „ Cantitățile maxime de vitamine și minerale, precum și condițiile care limitează sau interzic adăugarea de vitamine și minerale specifice se stabilesc în funcţie de:” se substituie cu textul „Cantitățile maxime de vitamine și minerale menționate la pct. 13 se stabilesc în funcţie de:”
    2.13. la pct. 16:

    2.13.1. textul „La stabilirea cantităților maxime de vitamine și minerale, precum și a condițiilor care limitează sau interzic adaosul de vitamine și minerale ale căror aporturi de referință pentru populație sînt apropiate de limitele superioare de siguranță se iau în considerare, după caz, următoarele aspecte:” se substituie cu textul „ La stabilirea  cantităților maxime menționate la pct. 13  pentru vitaminele și mineralele al căror aport de referință pentru populație este apropiat de limitele superioare de siguranță se iau în considerare, după caz, următoarele aspecte:”;
    2.13.2. sbpct. 2) textul „Hotărîrea Guvernului nr. 196 din 25 martie 2011” se substituie cu textul „Hotărârea Guvernului nr. 196/2011”;

    2.14. pct.17 va avea următorul cuprins: 

  „17.Adăugarea unei vitamine sau al unui mineral într-un produs alimentar trebuie să aibă ca rezultat prezența vitaminei sau a mineralului respectiv în produsul alimentar cel puțin într-o cantitate semnificativă, în cazul în care aceasta este definită în conformitate cu secțiunea 1 din anexa nr. 12 din Legea nr. 279/2017 privind informarea consumatorului cu privire la produsele alimentare.”;
     2.15.  pct. 18 va avea următorul cuprins: 

„18. Etichetarea, prezentarea și publicitatea produselor alimentare în care au fost  adăugate vitamine și minerale,  nu trebuie să includă  nicio  mențiune care afirmă sau sugerează  că un regim alimentar echilibrat și variat nu poate să asigure cantități suficiente de nutrienți.”

2.16. pct. 19 va avea următorul cuprins:

„19. Etichetarea, prezentarea și publicitatea produselor alimentare în care se adaugă vitamine și minerale,  nu induc în eroare  sau înșală consumatorul cu privire la valoarea nutritivă a produsului alimentar care poate rezulta în urma adaosului acestor substanțe nutritive.”;

2.17. pct. 20 se abrogă;

2.18. pct. 21 va avea următorul cuprins:

„21.Etichetarea nutrițională a produselor în care se adaugă vitamine și minerale, și care sunt reglementate prin prezentul regulament obligatorie în conformitate cu prevederile punctului 22.”

2.19. la pct. 22 textul „Normele privind etichetarea produselor alimentare şi ” se substituie cu textul „la art. 29 alin. (1) din”;

2.20. pct. 23 va avea următorul cuprins:

           „23. Etichetarea produselor alimentare în care se adaugă vitamine și minerale include o mențiune care indică acest adaos în condițiile stabilite în Regulamentul sanitar privind mențiunile nutriționale și de sănătate înscrise pe produsele alimentare, aprobat prin Hotărârea Guvernului nr. 196/2011.”
   2.21. se completează cu pct. 231 cu următorul cuprins:

„231. Prevederile pct. 18-23 se aplică fără a aduce atingere altor prevederi din legislația din domeniul alimentar, aplicabile unor categorii specifice de produse alimentare.”

    2.22. pct. 24 se abrogă.

    2.23. pct. 25 va avea următorul cuprins:

     „25. Substanțele sau ingredientele ale căror utilizare în produsele alimentare este interzisă, supusă restricțiilor sau se află sub control, sunt prevăzute în anexa nr.3. ”;

    2.24.  se completează cu pct. 251 cu următorul cuprins:

    „251. Prevederile altor acte normative din domeniul alimentar aplicabile anumitor categorii de produse alimentare pot stabili restricții sau interdicții privind utilizarea anumitor substanțe, suplimentar față de cele prevăzute de prezentul Regulament.”

     2.25.  pct. 26 se abrogă;
     2.26. la pct. 261 textul „puse în circulație în Republica Moldova” se substituie cu cuvintele „ introduse pe piață”;
     2.27. se completează cu pct. 267   și 268  cu  următorul cuprins:

   „267.  În cazul în care Agenția Națională pentru Sănătate Publică, în baza informațiilor obținute din cadrul activităților de monitorizare a riscurilor pentru sănătate publică constată că un produs prezintă un pericol pentru sănătatea umană, deși respectă prevederile prezentului Regulament, Republica Moldova poate decide suspendarea sau limitarea temporară a aplicării dispozițiilor respective pe teritoriul său. Despre această măsură, Republica Moldova informează atât Comisia Europeană, cât și celelalte state membre, prezentând argumentele care au stat la baza deciziei.

   268. Măsura de suspendare sau restricționare poate fi menținută până la adoptarea unei decizii definitive în urma evaluării științifice a riscurilor și a examinării situației de către autoritatea competentă.”

     2.28.  pct. 27 și 28 vor avea următorul cuprins:

    „27. Operatorul din domeniul alimentar notifică autoritatea competentă stabilită prin Legea nr. 306/2018 privind siguranța alimentelor (în continuare autoritatea competentă) cu privire la introducerea pe piață a produsului alimentar cu adaos de vitamine și minerale, precum și anumite substanțe de alt tip prin completarea formularului de notificare în conformitate cu  anexa nr. 4. 
   28. Formularul de notificare menționat la pct. 27 este însoțit de modelul etichetei produsului, prezentată în original și tradusă în limba română.” 

      2.29. la pct. 281 textul „28” se substituie cu textul „27”;

      2.30. pct. 29 va avea următorul cuprins:

    „29. Formularul de notificare, însoțit de modelul etichetei produsului, se transmite autorității competente prin intermediul portalului serviciilor publice cu 15 zile înainte de introducerea pe piață a produsului. Înștiințarea recepționării notificării este transmisă imediat solicitantului. Înștiințarea despre recepționarea notificării sau nerealizarea acestei înștiințări nu condiționează dreptul de a introduce pe piață produsul.”;
     2.31. pct. 30 se abrogă;

     2.32. pct. 31 va avea următorul cuprins:

„31. În termen de 15 zile lucrătoare de la data recepționării notificării, autoritatea întreprinde următoarele măsuri:

  1) verifică conformitatea documentelor depuse și, în cazul corespunderii acestora cu cerințele stabilite de prezentul Regulament, înscrie produsul în Lista produselor alimentare privind adaosul de vitamine și minerale și de anumite substanțe de alt tip notificate, publicat pe pagina web a instituției;

  2) în cazul în care documentația depusă este incompletă sau neconformă cu cerințele prezentului Regulament, informează operatorul și solicită în mod motivat completarea sau rectificarea acesteia.”

     2.33. pct. 32 și pct. 33 se abrogă.

     2.34. în anexa nr. 1 și anexa nr. 2 cuvintele „care se adaugă” se substituie cu cuvintele „care se pot adăuga”.
     3. în anexa nr. 1:

     3.1. în tabelul Minerale:

     3.1.1. cuvântul „Fluor” se substituie cu cuvântul „Fluorură”;
     3.1.2. cuvântul „Clor” se substituie cu cuvântul „ Clorură”.
 

     4. în Anexa nr. 2:

     4.1.  compartimentul Preparate vitaminice:
     4.1.1. la poziția 2. Vitamina D textul „oligozaharide de calciu fosforil” se exclude;
     4.1.2. pozitia 7 Niacină se completează cu poziția: „clorură de ribozid-nicotinamidă”;

     4.1.3. poziția 10 Acid folic se completează cu poziția „sarea monosodică a acidului L-5-metiltetrahidrofolic ( *2 )”;

     4.2. compartimentul Elemente minerale: 
     4.2.1. poziția Calciu se completează cu poziția „oligozaharide de calciu fosforil”;
     4.2.2. pozitia Fier se completează cu poziția „Cazeinat de fier din lapte ( *2 )”;

      4.2.3. la pozitia Magneziu textul „L-asparat de magneziu; bisglicinat de magneziu;L-pidolat de magneziu” se exclude.
      4.2.4. la poziția sodiu,  cuvintele „clorură de sodiu” se exclude.

      4.2.5. se completează cu nota de subsol cu următorul cuprins:

„( *1 ) Menachinonă prezentă în principal ca menachinonă-7 și, într-o mai mică măsură, ca menachinonă-6.

  ( *2 ) Astfel cum figurează în lista cu alimente noi. 

  ( *3 ) Drojdii îmbogățite cu seleniu produse prin cultură în prezența selenitului de sodiu ca sursă de seleniu și conținând, sub formă deshidratată, astfel cum sunt comercializate, nu mai mult de 2,5 mg Se/g. Forma predominantă de seleniu organic prezentă în drojdie este selenometionina (între 60 și 85 % din seleniul total extras din produs). Conținutul de alți compuși organici de seleniu, inclusiv selenocisteina, nu trebuie să depășească 10 % din seleniul total extras. Nivelurile de seleniu anorganic nu trebuie, în mod normal, să depășească 1 % din seleniul total extras.”
     5. la anexa nr.3, partea B:

     5.1. textul „Extracte de ceai verde conținând (-)-galat de 
3-epigalocatechină” se completează cu indicele de referință „(1)”;

      5.2. se completează cu nota de subsol cu următorul cuprins:
„(1) cu excepția extractelor apoase de ceai verde care conțin (-)-galat de 3-epigalocatechină care, după reconstituire în băuturi, au o compoziție comparabilă cu infuziile tradiționale de ceai verde.”
     6. se completează cu anexa nr. 4 cu următorul cuprins:

„Anexa nr. 4

la Regulamentul sanitar privind

adaosul de vitamine și minerale,

precum și de anumite substanțe de alt tip în produse alimentare
FORMULAR DE NOTIFICARE
a produselor alimentare cu adaos de vitamine și minerale, precum 

și de anumite substanțe de alt tip

1.  Datele de identificare ale producătorului și/sau importatorului
Denumirea_________________________________________________________________________ 
Adresa juridică:_____________________________________________________________________
IDNO:____________________________________________________________________________
Țara de origine/import: ______________________________________________________________
Datele persoanei responsabile (Nume, Prenume, telefon de contact, adresa de e-mail: ________________________________________________________________________________________________________________________________________________________________
2.   Denumirea comercială a produsului alimentar  și categoria de produse
____________________________________________________________________________
3.   Scopul utilizării
__________________________________________________________________________________________________________________________________________________________________________________________________________________________________________
4. Compoziția produsului:
Vitamine |_|      Minerale |_|       Vitamine şi minerale |_|    Substanțe de alt tip |_|
(Se bifează cu "x" în căsuţele corespunzătoare.)
· Denumirea substanțelor de alt tip adăugate:
_____________________________________________________________________________

Declar că produsul alimentar nu conține substanțe interzise enumerate în anexa 3, partea A la Regulamentul sanitar privind adaosul de vitamine și minerale, precum și de anumite substanțe de alt tip în produsele alimentare, aprobat prin Hotărârea Guvernului nr. 899/2017. 

Declar pe propria răspundere că datele de mai sus sunt corecte. Îmi asum responsabilitatea introducerii pe piață a produselor alimentare cu adaos de vitamine și minerale, precum și de anumite substanțe de alt tip fabricate/importate în conformitate cu prevederile legale *).
Semnătura reprezentantului legal (semnătura, ştampila, data)

 _____________________________________________

*) Prevederile legale: 

- Legea nr. 306/2018 privind siguranța alimentelor;
- Legea nr. 279/2018 privind informarea consumatorilor cu privire la produsele alimentare;
- Hotărârea Guvernului nr. 899/2017 pentru aprobarea Regulamentului sanitar privind adaosul de vitamine și minerale, precum și de anumite substanțe de alt tip în produse alimentare.”
II. Hotărârea Guvernului nr. 1245/2018 cu privire la aprobarea regulamentelor sanitare privind aromele şi anumite ingrediente alimentare cu proprietăţi aromatizante destinate utilizării în şi pe produsele alimentare și privind aromele de fum utilizate sau destinate utilizării în sau pe produsele alimentare (Monitorul Oficial al Republicii Moldova, 2019, Nr. 49-58, art. 92), cu modificările ulterioare, se modifică după cum urmează:
1. în hotărâre:

            1.1. la pct. 1, sbpct.1) cuvintele „și stabilirea măsurilor tranzitorii privind lista de arome și materii prime” se exclude;
            1.2. se completează cu pct. 4 cu următorul cuprins:

„ 4. Prezenta hotărâre se abrogă la data aderării Republicii Moldova la Uniunea Europeană.”

            2. în anexa nr.1 Regulamentul sanitar privind aromele şi anumite ingrediente alimentare cu proprietăţi aromatizante destinate utilizării în şi pe produsele alimentare și stabilirea măsurilor tranzitorii privind lista de arome și materii prime: 
2.1. în denumire textul „ și stabilirea măsurilor tranzitorii privind lista de arome și materii prime” se exclude; 
2.2. clauza de armonizare va avea următorul cuprins:

         „Prezentul Regulament transpune Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare şi de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE, CELEX: 32008R1334 publicat în Jurnalul Oficial al Uniunii Europene L 354 din 31 decembrie 2008, așa cum a fost modificat ultima dată prin Regulamentul (UE) 2025/1112 din 04 iunie 2025”;
2.3. în tot cuprinsul Regulamentului, sintagma „Lista naţională a aromelor alimentare și materiile prime aprobate pentru a fi folosite în și pe produsele alimentare” și cuvintele „lista națională” se substituie cu cuvântul „Lista”;
2.4.  pct. 2 sbpct. 1) va avea următorul cuprins:
„1) definirea aromelor alimentare, materiilor prime și conținutul listei de arome alimentare în conformitate cu cerințele stabilite la nivel european.”;
2.5. se completează cu pct.21, pct. 22 și pct. 23 cu următorul cuprins:

„21. Ministerul Sănătății, având la bază reglementările Uniunii Europene, stabilește Lista aromelor alimentare și materiile prime permise pentru a fi utilizate în și pe produsele alimentare (în continuare - Listă).

                      22. Lista menționată la pct.21 se aprobă prin ordin al ministrului sănătății, cu publicarea în Monitorul Oficial al Republicii Moldova, și se actualizează în mod regulat conform modificărilor operate la nivelul Uniunii Europene.
                      23. Numai aromele şi materiile prime incluse în Lista stabilită de Ministerul Sănătății, pot fi introduse pe piaţă sub această formă şi utilizate în sau pe produsele alimentare, în condiţiile de utilizare prevăzute de această listă.”;
2.6. la pct. 3 după textul „Legea nr. 306/2018 privind siguranța alimentelor” se completează cu textul „și Legea nr. 394/2023 privind produsele alimentare și furajele modificate genetic”; 
    2.6. la pct. 4 sbpct. 1) textul „autorizate conform art. 14 din Legea nr. 306/2018 privind siguranța alimentelor” se exclude.
    2.7. pct.7 va avea următorul cuprins: 
                     „7. Aromele pot conţine aditivi alimentari astfel cum se permite în conformitate cu Regulamentul sanitar privind aditivii alimentari aprobat prin Hotărârea Guvernului  nr. 229/ 2013 şi/sau alte ingrediente alimentare încorporate în scopuri tehnologice.”;
                     2.8. la pct. 9 cuvântul „plasarea” se substituie cu cuvântul „introducerea”;
                     2.9. pct. 11 va avea următorul cuprins:
           „11. Fără a aduce atingere Regulamentului privind definirea, descrierea, prezentarea și etichetarea băuturilor ce conțin alcool aprobat prin Hotărârea Guvernului nr. 589/2023, nivelurile maxime ale anumitor substanţe prezente în mod natural în arome şi/sau în ingredientele alimentare cu proprietăţi aromatizante din produsele alimentare compuse enumerate în pct .2 din anexa nr. 3 nu pot fi depăşite ca urmare a utilizării aromelor şi/sau a ingredientelor alimentare cu proprietăţi aromatizante în şi pe acele produse alimentare.”;
2.10. pct. 16 se abrogă;
2.11.  pct. 17 se abrogă;
2.12.  pct. 18 și pct.19 se abrogă;
2.13.  pct. 21 va avea următorul cuprins:

„21. Informațiile furnizate la pct. 22 sunt prezentate în limba română.”;
2.14. pct. 31 va avea următorul cuprins: 
             „31. Fără a aduce atingere Legii nr. 279/2017 privind informarea consumatorului cu privire la produsele alimentare privind indicarea sau marcarea care permite identificarea lotului din care face parte un produs alimentar și a Legii  nr. 394/2023 privind produsele alimentare și furajele modificate genetic, aromele vândute individual sau în amestec unele cu altele şi/sau cu alte ingrediente alimentare şi/sau cărora li se adaugă alte substanţe şi care sînt destinate vânzării către consumatorul final pot fi comercializate numai dacă pe ambalaj este marcată expresia „pentru uz alimentar” sau „uz alimentar restricţionat” sau o menţiune mai precisă a utilizării alimentare preconizate a acestora, care trebuie să fie vizibilă, lizibilă şi indelebilă.”;
2.15. se completează cu pct. 321 cu următorul cuprins:

                  „321. Ministerul Agriculturii și Industriei Alimentare aprobă recomandări de monitorizare a prezenței aromelor în produsele alimentare, în vederea colectării de date informaționale pentru evaluarea riscurilor prezentate de acestea în alimente.”;
2.16. anexa nr. 1 se abrogă;
2.17. la anexa nr. 3:
2.17.1. la pozițiile „1-alil-4-metoxibenzen, Estragol, 4-alil-1,2-dimetoxibenzen, Metileugenol, 1-alil-3,4-metilen dioxibenzen, safrol” se adaugă indicele de referință (*1);
                    2.17.2.   la poziția „Băutură spirtoasă cu gust amar sau „bitter”” se adaugă indicele de referință (1);

2.17.3. la poziția Lichioruri se adaugă indicele de referință (2).   
2.17.4. se completează cu nota de subsol cu următorul cuprins:
          „(*1)  Nivelurile maxime nu se aplică atunci când un produs alimentar compus nu conține arome, iar singurele ingrediente alimentare cu proprietăți aromatizante care au fost adăugate sunt ierburi și condimente proaspete, uscate sau congelate. 
        (1)   Astfel cum sunt definite în pct.10 din anexa nr.1, a Regulamentului privind definirea, descrierea, prezentarea și etichetarea băuturilor ce conțin alcool aprobat prin Hotărârea Guvernului nr. 589/2023.
                  (2)   Astfel cum sunt definite în  pct. 24 din anexa nr.1 a Regulamentului privind definirea, descrierea, prezentarea și etichetarea băuturilor ce conțin alcool aprobat prin Hotărârea Guvernului nr. 589/2023.”
    3. În anexa nr. 2 Regulamentul sanitar privind aromele  de fum utilizate sau destinate utilizării  în sau pe produsele alimentare și de stabilire listei de produse primare de arome de fum autorizate pentru utilizarea ca atare în sau pe produsele alimentare şi/sau pentru producerea aromelor de fum derivate:

    3.1. Clauza de armonizare va avea următorul cuprins:

„Prezentul Regulament transpune Regulamentul (CE) nr. 2065/2003 al Parlamentului European și al Consiliului din 10 noiembrie 2003 privind aromele de fum utilizate în sau pe produsele alimentare, publicat în Jurnalul Oficial al Uniunii Europene L 309 din 26 noiembrie 2003, CELEX: 02003R2065-20210327, așa cum a fost modificat ultima dată prin Regulamentul (CE) nr. 1381/2019 din 20 iunie 2019 şi Regulamentul de punere în aplicare (UE) nr. 1321/2013 al Comisiei din 10 decembrie 2013 de stabilire a listei Uniunii de produse primare de arome de fum autorizate pentru utilizare ca atare în sau pe produsele alimentare și/sau pentru producerea aromelor de fum derivate, publicat în Jurnalul Oficial al Uniunii Europene L 333 din 12 decembrie 2013, CELEX: 32013R1321, așa cum a fost modificat ultima dată prin Regulamentul (CE) 2024/2067 din 31 iulie 2024.”;
3.2. în tot cuprinsul textului cuvintele „ operatorii din businessul alimentar” se substituie cu cuvintele „operatorii din domeniul alimentar ”;
3.3. pct. 2 se abrogă;
3.4. pct. 4 se completează cu sbpct. 5) cu următorul cuprins:

„5) preparate - în sensul pct. 18 - sunt amestecuri de arome de fum sau amestecuri de una sau mai multe arome de fum cu alte ingrediente alimentare, cum ar fi arome, aditivi alimentari, enzime sau substanțe suport, pentru a facilita depozitarea, comercializarea, standardizarea, diluarea sau dizolvarea acestora.”;
3.5. la pct. 8 cuvântul „plasează” se substituie cu cuvântul „introduce”;
3.6. denumirea Capitolului III va avea următorul cuprins: 
„III. Lista  produselor primare de arome de fum permise pentru utilizarea ca atare în sau pe produsele alimentare și/sau pentru producerea aromelor de fum derivate”;
3.7. pct.11 va avea următorul cuprins:
                                      „11. Lista  produselor primare de arome de fum permise pentru utilizarea ca atare în sau pe produsele alimentare și/sau pentru producerea aromelor de fum derivate este prezentată în anexa nr.2.”;
3.8. se completează cu pct. 161 cu următorul cuprins:

         „161. Controalele oficiale prevăzute de prezentul regulament sunt realizate de autoritatea competentă stabilită prin art. 4 alin. (1) din Legea nr. 82/2024 privind controalele oficiale în domeniul agroalimentar, inclusiv cu prevederile art. 78 ale acesteia.”;
3.9.  pct 17 va avea următorul cuprins :
                  „17. Produsele alimentare care conțin produse primare de arome de fum SF-001, SF-002, SF-003, SF-004, SF-005, SF-006, SF-008 sau SF-009 , care  respectă dispozițiile aplicabile respectivelor produse primare de arome de fum prevăzute în anexa nr. 2 înainte de intrarea în vigoare a prezentului Regulament, pot continua să fie introduse pe piață și să rămână pe piață până la data durabilității minimale sau până la data-limită de consum dacă sunt introduse pe piață pe piață înainte de:

	              17.1. 1 iulie 2029 pentru categoriile de produse alimentare 1.7 (Brânză și brânzeturi), 8 (Carne), 9.2 (Pește și produse de pescărie prelucrate, inclusiv crustacee și moluște), 9.3 (Icre) și subcategoriile corespunzătoare acestora;


	                17.2. 1 iulie 2026 pentru toate celelalte categorii de produse alimentare.”;


3.10. se completează cu pct. 18  cu următorul cuprins:
                                   „18. Preparatele care conțin produsele primare de arome de fum SF-001 SF-002, SF-003, SF-004, SF-005, SF-006, SF-008 sau SF-009 și care nu sunt destinate consumului ca atare pot fi introduse pe piață până la 1 iulie 2029 pentru a fi utilizate în categoriile de produse alimentare enumerate la sbpct. 17.1. și până la 1 iulie 2026 pentru toate celelalte categorii de produse alimentare.”;
3.11. la anexa nr. 2,  rubricile „SF-001, SF-002, SF-003, SF-004, SF-005, SF-006, SF-008, SF-009, SF-010” se exclud. 
III. Hotărârea Guvernului nr. 671/2020 pentru aprobarea Regulamentului sanitar privind solvenții de extracție utilizați la fabricarea produselor alimentare și a ingredientelor alimentare, (Monitorul Oficial al Republicii Moldova 2020, Nr. 229-233, art. 801), cu modificările ulterioare, se modifică după cum urmează:
1. în Regulament:

1.1. clauza de armonizare va avea următorul cuprins:
          „Prezentul Regulament transpune Directiva 2009/32/CE a Parlamentului European și a Consiliului din 23 aprilie 2009 de apropiere a legislațiilor statelor membre privind solvenții de extracție utilizați la fabricarea produselor alimentare și a ingredientelor alimentare, publicată în Jurnalul Oficial al Uniunii Europene (JO) nr. L 141 din 6 iunie 2009, publicat în Jurnalul Oficial al Uniunii Europene L 243 din 20 septembrie 2022, CELEX: 02009L0032-20230216, așa cum a fost modificat ultima dată prin Directiva (UE) 2023/175 al Comisiei din 26 ianuarie 2023.”
1.2. se completează cu pct. 31 cu următorul cuprins:
„31. Prezentul regulament se aplică fără a aduce atingere dispozițiilor prevăzute de alte acte normative din domeniul alimentar care stabilesc cerințe mai specifice.”
1.3. pct. 9 se abrogă;
1.4. se completează cu pct. 91 cu următorul cuprins:
                    91. În cazul în care Agenția Națională pentru Sănătate Publică, în baza unor informații noi sau a reevaluării unor date deja existente, constată că utilizarea în produsele alimentare a oricăreia dintre substanțele din anexă sau că nivelul uneia sau a mai multora dintre componentele menționate la pct.8 prezintă un risc pentru sănătatea umană, deși respectă prevederile prezentului Regulament, Republica Moldova poate decide suspendarea sau limitarea temporară a aplicării dispozițiilor respective pe teritoriul său. Despre această măsură, Republica Moldova informează atât Comisia Europeană, cât și celelalte state membre, prezentând argumentele care au stat la baza deciziei.”;
                  1.5. se completează cu capitolul IV cu următorul cuprins:

                      „IV. RESPONSABILITATEA AUTORITĂȚILOR
                14. Autoritatea competentă stabilită prin art. 4 alin. (1) din Legea nr. 82/2024 privind controalele oficiale în domeniul agroalimentar elaborează programe de monitorizare și de supraveghere a solvenților din alimente sau ingredientele alimentare după extracţie în conformitate cu prevederile art. 78 din Legea nr. 82/2024.

               15. Produsele alimentare depistate neconforme cu prezentul Regulament și cu nivelurile maxime aprobate sunt retrase de pe piață în temeiul prescripției emise de Agenția Națională pentru Siguranța Alimentelor în conformitate cu Legea nr. 306/2018 privind siguranța alimentelor.”
2. în Anexă:

          2.1. la pct. 2 Solvenții de extracție pentru care sunt specificate condițiile de utilizare după pozitia „hexan”  se completează cu poziția „2-metiloxolan” cu următorul cuprins: 

	„2-metiloxolan
	Producția sau fracționarea grăsimilor și a uleiurilor și producția de unt de cacao
	1 mg/kg în grăsime sau ulei sau unt de cacao

	
	Pregătirea produselor proteice degresate și a făinurilor degresate
	10 mg/kg în alimentul care conține produse proteice degresate și făinuri degresate

	
	
	30 mg/kg în produsele degresate de soia astfel cum sunt vândute către consumatorul final

	
	Pregătirea germenilor de cereale degresate
	5 mg/kg în germenii de cereale degresate”


2.2. la pct. 3. Solvenții de extracție pentru care sunt specificate condițiile de utilizare, după poziția „hexan” se completează cu poziția „2-metiloxolan” cu următorul cuprins:
	„2-metiloxolan
	1 mg/kg”


                  2.3. se completează cu punctul 4 cu următorul cuprins:
„4. Criterii de puritate specifice pentru solvenții de extracție enumerați în anexă

	2-metiloxolan

	Numărul CAS
	96-47-9

	Test
	Conținut nu mai mic de 99,9 % raportat la substanța uscată

	Puritate

	Furan
	Nu mai mult de 50 mg/kg (raportat la substanța uscată)

	2-metilfuran
	Nu mai mult de 500 mg/kg (raportat la substanța uscată)

	Etanol
	Nu mai mult de 450 mg/kg (raportat la substanța uscată)”


      IV. Hotărârea Guvernului  nr. 724/2024 pentru aprobarea Regulamentului sanitar privind nivelurile maxime pentru anumiți
contaminanți din produsele alimentare (Monitorul Oficial al Republicii Moldova, 2024, 464-465 art. 867), se modifică după cum urmează:
1. în hotărâre:

1.1. se completează cu pct. 6 cu următorul cuprins:

„ 6. Prezenta hotărâre se abrogă la data aderării Republicii Moldova la Uniunea Europeană.”
2. În Regulament:

2.1. clauza de armonizare va avea următorul cuprins: 
„Regulamentul sanitar privind nivelurile maxime pentru anumiți contaminanți din produsele alimentare transpune:
- Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din alimente, publicat în Jurnalul Oficial al Uniunii Europene L 37 din 13 februarie 1993, CELEX:31993R0315, așa cum a fost modificat ultima oară prin Regulamentul (CE) nr. 596/2009 din 18 iunie 2009;

- Regulamentul (UE) 2023/915 al Comisiei din 25 aprilie 2023 privind nivelurile maxime pentru anumiți contaminanți din produsele alimentare și de abrogare a Regulamentului (CE) nr. 1881/2006, publicat în Jurnalul Oficial al Uniunii Europene L 119 din 5 mai 2023, CELEX: 32023R0915,așa cum a fost modificat ultima dată prin Regulamentul (UE) 2025/1891 din 17 septembrie 2025;

- Recomandarea Comisiei 2013/711/UE din 3 decembrie 2013 privind reducerea prezenței dioxinelor, a furanilor și a bifenililor policlorurați în produsele alimentare și în hrana pentru animale, publicată în Jurnalul Oficial al Uniunii Europene L 323 din 4 decembrie 2013, CELEX:32013H0711, așa cum a fost modificată ultima oară prin Recomandarea Comisiei 2014/663/UE din 11 septembrie 2014;

- Recomandarea Comisiei 2013/165/UE din 27 martie 2013 privind prezența toxinelor T-2 și HT-2 în cereale și în produsele pe bază de cereale, publicată în Jurnalul Oficial al Uniunii Europene L 91 din 3 aprilie 2013, CELEX: 32013H0165.”
2.2. La pct.2, sbpct. 2.2. va avea următorul cuprins:
„2.2. cadrul general privind nivelurile maxime ale unor contaminanți din produsele alimentare (în continuare – niveluri maxime);”
2.3.  se completază cu pct.21 și pct.22 cu următorul cuprins:

„21. Ministerul Sănătății, având la bază reglementările Uniunii Europene stabilește:

             21.1. Lista produselor alimentare și nivelurile maxime pentru anumiți contaminanți din produsele alimentare (în continuare -Listă);
              21.2. Lista produselor alimentare și nivelul de intervenție pentru dioxine, furani și bifenili policlorurați;
 21.3. Lista produselor pe bază de cereale și nivelurile orientative pentru toxinele T-2 și HT-2 în cereale.
             22. Lista produselor alimentare și nivelurile maxime pentru anumiți contaminanți din produsele alimentare, Lista produselor alimentare și nivelul de intervenție pentru dioxine, furani și bifenili policlorurați și Lista produselor pe bază de cereale și nivelurile orientative pentru toxinele T-2 și HT-2 în cereale se aprobă prin ordin al ministrului sănătății, cu publicarea în Monitorul Oficial al Republicii Moldova, și se actualizează în mod regulat conform modificărilor operate la nivelul Uniunii Europene.”.
2.4.  la pct. 5, 8, 8.2, 15, 16, 27, 28, 29, 31, 32 textul „anexa nr. 1” se  substituie cu textul „Listă”;
2.5. se completează cu pct. 71 cu următorul cuprins:
                  „71. În cazul în care în Listă nu sunt stabilite sunt prevăzute niveluri maxime specifice pentru produsele alimentare destinate sugarilor și copiilor de vârstă mică, Ministerul Sănătății poate stabili niveluri maxime mai stricte pentru aceste produse alimentare.”;
2.6. la pct. 17 textul „anexa nr.2” se substituie cu textul „Lista produselor alimentare și nivelul de intervenție pentru dioxine, furani și bifenili policlorurați”;
2.7. la pct.19, textul „anexa nr.2” se substituie cu textul „Lista produselor pe bază de cereale și nivelurile orientative pentru toxinele T-2 și HT-2 în cereale”;
2.8.  se completează cu pct. 331 cu următorul cuprins:

  „331 Ministerul Agriculturii și Industriei Alimentare aprobă recomandări de monitorizare a unor contaminanți din produsele alimentare, în vederea colectării de date informaționale pentru evaluarea riscurilor prezentate de acestea în alimente.”;
               2.9. se completează cu pct. 361 cu următorul cuprins:
                  „361. În cazul în care Agenția Națională pentru Sănătate Publică, în baza unor informații noi sau a reevaluării unor date deja existente, constată că  un contaminant conținut în produsele alimentare, prezintă un risc pentru sănătatea umană chiar dacă este conform cu prezentul regulament sau cu normele speciale adoptate în temeiul acestuia, Republica Moldova poate decide suspendarea sau limitarea temporară a aplicării dispozițiilor respective pe teritoriul său. Despre această măsură, Republica Moldova informează atât Comisia Europeană, cât și celelalte state membre, prezentând argumentele care au stat la baza deciziei.”

2.10.  pct. 38 se abrogă;
2.11. anexele nr. 1 și nr. 2 se abrogă.
      V. Hotărârea Guvernului nr. 165/2025 pentru aprobarea Regulamentului privind alimentele noi (Monitorul Oficial al Republicii Moldova, 2025, 164-166 art. 179), se modifică după cum urmează:
     1. în Regulament:

     1.1. la pct. 9 textul „10 zile” se substituie cu textul„15 zile”;

1.2. pct. 10 va avea următorul cuprins:

„10. Procedura de notificare constă în depunerea următoarelor documente:

10.1 formularul de notificare a alimentelor noi, conform anexei nr.1;

10.2. descrierea produsului alimentar nou notificat, conform anexei nr.2.”

1.3. se completează cu anexa nr. 1 și nr. 2 cu următorul cuprins:

„Anexa nr. 1
 la Regulamentul privind alimentele noi

FORMULARUL DE NOTIFICARE
a alimentelor noi
1. Datele despre solicitantul notificării produselor alimentare noi
Numele Prenumele solicitantului

  

Adresa juridică


  

Adresa fizică 


 

Telefon
, 

e-mail:


 

Pagina web:


2. Date despre producător:
Denumirea producătorului


  

Adresa juridică


 

 Adresa fizică 


 

Telefon
, e-mail:


 

Pagina web:


3. Date despre importator și persoana abilitată cu plasarea pe piață a produsului:
 Denumirea importatorului/persoanei abilitate 


Adresa juridică


  

Adresa fizică 


 

Telefon
, e-mail:


 

Pagina web:


4. Denumirea produsului și destinația lui

5. Notificarea este susținută de următoarele documente:
a) Specificațiile produsului, confirmare prin investigații de laborator;
b) Descrierea proceselor de producție;
c) Informațiile privind condițiile de utilizare și de etichetare a produsului, în conformitate cu Legea nr.279/2017 privind informarea consumatorului cu privire la produse alimentare
Subsemnatul, își asumă răspunderea asupra informațiilor înscrise în prezenta cerere. 

Numele și prenumele persoanei responsabile
semnătura, ștampila, data
Anexa nr. 2 
                   la Regulamentul privind alimentele noi

DESCRIEREA PRODUSULUI ALIMENTAR NOU NOTIFICAT
	Denumirea produsului
	

	Descrierea deplină a produsului, componența,
parametrii structurii de producere.
	

	Caracteristici biologice, chimice și fizice relevante pentru siguranța alimentelor
	

	Tipul de ambalaj
	

	Condiții de păstrare
	

	Unde se va comercializa produsul
	

	Metoda de utilizare
	

	Controale speciale pe durata distribuției
	

	Instrucțiune pe etichetă
	

	Grupul de consumatori/utilizare preconizată”
	


VI. Prezenta hotărâre intră în vigoare la expirarea termenului de o lună de la data publicării în Monitorul Oficial al Republicii Moldova cu excepția:

 1) sbpct. 3.8 din pct. II Hotărârea Guvernului nr. 1245/2018 cu privire la aprobarea regulamentelor sanitare privind aromele şi anumite ingrediente alimentare cu proprietăţi aromatizante destinate utilizării în şi pe produsele alimentare și privind aromele de fum utilizate sau destinate utilizării în sau pe produsele alimentare și sbpct. 1.5 din pct. III Hotărârea Guvernului nr. 671/2020 pentru aprobarea Regulamentului sanitar privind solvenții de extracție utilizați la fabricarea produselor alimentare și a ingredientelor alimentare care intră în vigoare la data intrării în vigoare a Legii nr. 82/2024 privind controalele oficiale în domeniul agroalimentar;
2) sbpct. 2.7 din pct. I Hotărârea Guvernului nr. 899/2017 pentru aprobarea Regulamentului sanitar privind adaosul de vitamine și minerale, precum și de anumite substanțe de alt tip în produse, sbpct. 1.4. din pct. III Hotărârea Guvernului nr. 671/2020 pentru aprobarea Regulamentului sanitar privind solvenții de extracție utilizați la fabricarea produselor alimentare și a ingredientelor alimentare și sbpct. 2.9 din pct. IV Hotărârea Guvernului  nr. 724/2024 pentru aprobarea Regulamentului sanitar privind nivelurile maxime pentru anumiți contaminanți din produsele alimentare care intră în vigoare la data în care Republica Moldova va deveni stat-membru al Uniunii Europene.
Prim-ministru




ALEXANDRU MUNTEANU
Contrasemnează:

        Ministrul Sănătății                                               Emil Ceban

